# Shitposting

El shitposting (de l'anglès shit, 'merda' i posting, 'publicar') és un argot de la comunitat digital que fa referència a l'acte de publicar contingut de qualitat pobra, agressiva, inútil, irònica, remesclada, irrellevant, incoherent i sovint amb errors lingüístics a les xarxes socials, fòrums virtuals o d'altres portals d'internet.

## Anàlisi i tipologia de shitposting

Des de la branca de la semiòtica es considera que el shitposting, basat en la filosofia de l'absurd i amb elements propis de l'antiestètica i la postmodernitat, esdevé un símbol i un gènere discursiu estructural d'internet. Pren certs matisos del nihilisme humà que, a més a més, es poden recolzar o alimentar de diverses eines d'intel·ligència artificial i de processament del llenguatge natural, que li confereixen encara més un valor molt distintiu d'humor computacional.
Aquesta mena d'accions té un ventall molt divers de finalitats, especialment la difusió còmica i recreativa de contingut brossa no comercial. En aquest cas, rep el nom de shitposting inocu. Tanmateix, també se n'ha documentat l'ús, circumscrit al troleig digital, per tal de desviar discussions socials i polítiques, per provocar conflicte i maximitzar les reaccions d'altres internautes amb el menor esforç possible, o àdhuc per aconseguir que un lloc o fòrum web es converteixi en inútil per a la resta dels seus lectors regulars: el shitposting disruptiu.

## Encunyament del terme en la política estatunidenca

El shitposting prengué especial focus i rellevància als Estats Units d'Amèrica a mitan dècada del 2010, quan el terme hi fou encunyat per primer cop. El mes de maig de l'any 2016, The Daily Dot va publicar un reportatge sobre aquest fenomen en el qual indicava que el shitposting es tractava d'una «provocació deliberada dissenyada per al màxim impacte amb el mínim esforç». Aquell mateix any, el grup de dreta alternativa estatunidenca Nimble America va rebre molta atenció dels mitjans de comunicació nacionals. The Daily Beast va descriure el grup com a «dedicat al shitposting i circulant mems d'Internet sobre Hillary Clinton».
El fenomen del shitposting no només va guanyar notorietat durant les eleccions presidencials nord-americanes de 2016, sinó que es va consolidar com una estratègia de comunicació recurrent a les xarxes socials, especialment en fòrums com Reddit, 4chan i Facebook. En aquests espais, el shitposting esdevenia una eina per mobilitzar bases ideològiques, desestabilitzar narratives polítiques rivals i amplificar desinformació
Segons The Independent, és una eina apolítica que pot tenir una gran diversitat d'efectes —des de l'ús de la dreta alternativa de Donald Trump fins a grups d'esquerra en línia que volien afavorir Bernie Sanders durant aquells comicis electorals. La revista Engineering & Technology va publicar que el «el shitposting, sigui d'esquerra o de dreta, s'està desenvolupant perillosament en una metàstasi digital dels dos minuts d'odi d'Orwell».
També el 2016, any en què el terme fou adquirí una cobertura molt recurrent, la revista Esquire va escriure que «la burla per Internet està emergint com una tècnica política legítima: el shitposting».
Aquesta tàctica no es limità a l'escenari electoral nord-americà, sinó que va tenir repercussions globals. Al Regne Unit, durant la campanya del Brexit, es van utilitzar mems i shitposting per reforçar posicions a favor i en contra de la sortida de la Unió Europea. Això va destacar com una nova manera d'impulsar campanyes polítiques, sovint basades en l'humor negre, la provocació i l'ús de desinformació per desestabilitzar l'oposició

## Vegeu també

* 4chan
* Trol (Internet)
* Mem d'internet

## Referències

* ↑ Gutiérrez Páez, Àlex; Vendrell, Pol. «Shitposting: l'enèsima capa d’ironia de la generació Z». Diari de Barcelona, 04-08-2021. [Consulta: 11 febrer 2023].
* ↑ «How spammers nearly destroyed the biggest 'Simpsons' meme page». The Daily Dot. [Consulta: 24 agost 2016].
* 1 2 3 Blanco, Urbina; Alejandro, Samuel «Shitposting and Memeculture: An Aesthetic Politics of Techno-Coloniality?» (en anglès). SSRN, 04-05-2021.
* ↑ Watson, Mike. Nietzsche’s Dionysus vs. The Nihilism of Social Media Shitposting (en anglès). Cham: Springer International Publishing, 2023, p. 245–261. DOI 10.1007/978-3-031-13635-1_11. ISBN 978-3-031-13635-1.
* ↑ Salinas Navarro, Diego Alberto. Predicción de "likes" en twitter para memes aleatorios (tesi) (en castellà). Ciutat de Mèxic: Universitat Nacional Autònoma de Mèxic, 2022.
* ↑ «The racist, sexist alt-right is celebrating over Leslie Jones' abject humiliation». Mic (compañía).
* ↑ «Shitpostbot 5000 proves internet memes will outlive humans». Geek.com. Arxivat de l'original el 2018-06-14. [Consulta: 21 abril 2021].
* ↑ «Multimedia Artist manuel arturo abreu on Shitposting and the Infinite Scroll». Paper. Arxivat de l'original el 2021-02-24. [Consulta: 25 agost 2016].
* ↑ Biggs, John. «Papa, what’s a shitpost?». TechCrunch. Arxivat de l'original el 2016-09-24. [Consulta: 23 setembre 2016].
* ↑ Walker, Alex. «Purges and politics in cyberspace». Cherwell (periódico). [Consulta: 5 abril 2016].
* ↑ «How to speak like a Donald Trump supporter». The Daily Dot, 02-05-2016. «... shitposting means good posts with bad behavior. It has roots in older communities like Something Awful and 4chan, which celebrates the shitpost like no other. The shitpost is a troll, a deliberate provocation designed for maximum impact with minimum effort. It's bad. It's good.»
* ↑ Ben Collins, Gideon Resnick. «Palmer Luckey: The Facebook Near Billionaire Secretly Funding Trump’s Meme Machine». The Daily Beast, 23-09-2016.
* ↑ «Oculus Rift founder Palmer Luckey spends fortune backing pro-Trump 'shitposts'». , 23-09-2016.
* ↑ Horwitz, Josh. «The founder of Oculus is funding a group that "shitposts" anti-Hillary Clinton memes» (en anglès). Quartz (publicación), 23-09-2016.
* ↑ «This Is Why We Can't Have Nice Things» (en anglès americà). [Consulta: 25 novembre 2024].
* ↑ «Shitposting: What is the bizarre online behaviour that could win Donald Trump the election?» (en anglès). The Independent, 23-09-2016.
* ↑ Dempsey, Paul. «Real-world politics torpedo Facebook's virtual pioneer». Engineering & Technology, 27-09-2016.
* ↑ «Why Canada Can't Laugh At America Anymore». , 07-11-2016.
* ↑ Staff, WIRED «How Memes Became Weapons in the Culture Wars» (en anglès). Wired. ISSN: 1059-1028.